Az iráni média 2012 júniusában arról számolt be, hogy a kiberrendőrség szigorú fellépést készít elő a virtuális magánhálózatokkal (VPN-ek) szemben. A kiberrendőrség 2012. október 30-án (elfogatóparancs nélkül) letartóztatta Sattar Beheshti bloggert „a közösségi hálózatokon és a Facebookon folytatott, a nemzetbiztonság ellen irányuló tevékenységekért”. Sattar Beheshti a blogján kritikát fogalmazott meg az iráni kormánnyal szemben. A bloggert 2012. november 3-án holtan találták cellájában: a feltételezések szerint a kiberrendőrség kihallgató tisztjei halálra kínozták. A kiberrendőrséget felelősség terheli amiatt, hogy a 2019. novemberi országos tüntetések kapcsán letartóztatta a Telegram Csoport (Telegram Group) számos adminisztrátorát.

Az iráni kiberrendőrség (Cyber Police) az Iráni Iszlám Köztársaság Rendőrségének (Islamic Republic of Iran Police) egyik egysége. 2011 januárjában jött létre, vezetője pedig Vahid Majid. Megalakulásától 2015 elejéig a (jegyzékben szereplő) Esmail Ahmadi-Moqaddam volt a vezetője. Ahmadi-Moqaddam hangsúlyozta, hogy a kiberrendőrség felveszi a harcot azokkal a forradalomellenes és a rendszert bíráló csoportokkal, amelyek 2009-ben az internetes közösségi hálózatokat felhasználva tüntetéshullámot indítottak Mahmoud Ahmadinejad elnök újraválasztása ellen. A kiberrendőrség 2012 januárjában új iránymutatásokat bocsátott ki az internetkávézókra vonatkozóan, megkövetelve azt, hogy a felhasználók megadják személyes adataikat a kávézók tulajdonosainak, akiknek ezen adatokat a felkeresett webhelyek jegyzékével együtt fél éven át meg kell őrizniük. A szabályok azt is előírják, hogy a kávézók tulajdonosainak a kávézókban zárt láncú televíziós kamerákat (CCTV) kell felszerelniük, és a felvételeket fél éven át meg kell őrizniük. Ezen új szabályokkal olyan naplófájlok hozhatók létre, amelyeket a hatóságok felhasználhatnak aktivisták vagy bármely más, a rezsim szerint nemzetbiztonsági kockázatot jelentő személyek felkutatásához.

Az evini börtönben az elmúlt években és évtizedekben politikai foglyokat tartottak fogva, akiket rendszeresen bántalmaztak és kínoztak, és akiknek súlyosan megsértették az emberi jogait. A 2019. novemberi tüntetések résztvevőit az evini börtönben tartották és – bizonyos számban – tartják továbbra is fogva politikai foglyokként. Az evini börtönben a fogvatartottakat megfosztják alapvető eljárási jogaiktól, olykor pedig magánzárkában vagy – rossz higiéniai körülmények között – túlzsúfolt cellákban tartják őket. Részletes jelentések készültek a börtönben alkalmazott testi és lelki kínzásról. A fogvatartottaktól megtagadják a családtagokkal és az ügyvédekkel való érintkezést, valamint a megfelelő egészségügyi ellátást.

A fashafouyehi börtön eredetileg kábítószerrel kapcsolatos bűncselekmények elkövetőinek fogva tartására kijelölt börtön. Egy ideje politikai foglyokat is fogva tartanak itt, némelyiküket arra kényszerítve, hogy kábítószerfüggőkkel éljenek közös cellában. Az élet- és higiéniai körülmények nagyon rosszak, és hiányoznak az olyan alapvető szükségletek, mint a tiszta ivóvíz. A 2019. novemberi tüntetések során több tüntetőt – köztük fiatalkorúakat – is a fashafouyehi börtönben tartottak fogva. Beszámolók szerint 2019 novemberében a tüntetőket kínzásnak és embertelen bánásmódnak vetették alá a fashafouyehi börtönben, például oly módon, hogy forrásban lévő vízzel szándékosan megsebesítették őket, és megtagadták tőlük az orvosi kezelést. Az Amnesty International által a 2019. novemberi tüntetések leveréséről készített jelentés szerint a fashafouyehi börtönben akár 15 éves gyermekeket is együtt tartottak fogva felnőttekkel. Egy teheráni bíróság halálra ítélt három, jelenleg a fashafouyehi börtönben fogva tartott személyt, akik részt vettek a 2019. novemberi tüntetéseken.

Cím: Tehran Province, Hasanabad, Bijin Industrial Zone, Tehran, Qom Old Road (Iran)

Ismert tény, hogy a Rajaee Shahr börtönben (Rajaee Shahr Prison) az 1979. évi iszlám forradalom óta megfosztják a fogvatartottakat emberi jogaiktól, többek között súlyos testi és lelki kínzást alkalmaznak a politikai foglyokkal és a lelkiismereti foglyokkal szemben, valamint tisztességes eljárás lefolytatása nélkül tömeges kivégzéseket hajtanak végre. A 2019. novemberi tüntetéseket követően több száz foglyot – köztük gyermekeket – bántalmaztak súlyosan a Rajaee Shahr börtönben. Hiteles beszámolók szerint ebben a börtönben sokszor alkalmaztak kínzást és más kegyetlen büntetést, többek között kiskorúakkal szemben is.

Az erkölcsrendészet Irán Bűnüldöző Erőinek (Law Enforcement Forces, LEF) része és egy különleges rendőri egység, amely betartatja a nőkre vonatkozó – köztük a fejkendő kötelező viselését előíró – szigorú öltözködési szabályokat. Az erkölcsrendészet törvénytelen erőszakot alkalmazott nőkkel szemben az iráni hidzsábtörvények be nem tartása miatt, továbbá az alábbiakhoz folyamodott: szexuális és nemi alapú erőszak, önkényes letartóztatások és fogva tartások, túlzott erőszak és kínzás.

Cím: Vozara Street, corner of 25th Street, District 6, Tehran (Iran)

8.

Az Iráni Iszlám Köztársaság Bűnüldöző Erői (Law Enforcement Forces of the Islamic Republic of Iran, LEF) (más néven: NAJA; FARAJA) فرماندهی انتظامی جمهورى اسلامی ایران

Cím: Tehran (Iran)

Az Iráni Iszlám Köztársaság Bűnüldöző Erői (Law Enforcement Forces of the Islamic Republic of Iran, LEF) egyenruhás rendőri erőt alkotnak. A LEF által elkövetett kirívó és súlyos emberi jogi jogsértéseket – például azt, hogy megkülönböztetés nélkül, éles lőszerrel békés tüntetőkre, köztük gyermekekre lőttek – széles körben dokumentálták azóta, hogy a Mahsa Amini halálát övező tüntetések 2022. szeptember közepén megkezdődtek. Több mint 70 tüntető vesztette életét, és több százan, köztük gyermekek is súlyosan megsebesültek. A tüntetések kezdete óta a rendőri erők emellett számos emberijog-védőt és újságírót önkényesen őrizetbe vettek. A LEF-et ennélfogva közvetlen felelősség terheli az emberi jogok súlyos megsértéséért Iránban.